open-index/open-wikipedia-markdown huggingface dataset:
Albinin vastagambiitti

**Albinin vastagambiitti** on shakkiavaus, joka alkaa siirroilla:
:`1.d4 d5 2.c4 e5`
Tämä avaus on nimetty Adolf Albinin mukaan, joka käytti sitä pelatessaan Laskeria vastaan New Yorkissa vuonna 1893. Alun perin muunnelmaa pelasi kuitenkin Mattia Cavalotti Milanon turnauksessa vuonna 1881. Albinin vastagambiitti on poikkeuksellinen puolustus kuningatargambiittia vastaan, ja se esiintyy harvoin mestaripeleissä. Avaus kuitenkin mahdollistaa mustalle voiton seitsemännessä siirrossa aliylennyksellä ansassa nimeltä Laskerin ansa.

Avaus sijoitetaan ECO-koodistolla koodeille D08 ja D09.

Tyypillinen jatko on:
:`3.dxe5 d4`
Nämä siirrot johtavat seuraavaan asemaan:

## Katso myös
*Luettelo shakkiavauksista
*Luettelo gambiiteista

## Lähteet
Sverre Fehn

**Sverre Olav Fehn** (14. elokuuta 1924 Kongsberg, Buskerudin lääni &ndash; 23. helmikuuta 2009) oli norjalainen arkkitehti. Hän valmistui arkkitehdiksi Oslossa vuonna 1949. Matkusteltuaan vuosina 1952–1953 Marokossa Fehn työskenteli kaksi vuotta Pariisissa arkkitehti Jean Prouvén arkkitehtitoimistossa. Tuolloin hän myös tutustui Le Corbusierin töihin. Palattuaan takaisin Norjaan Fehn perusti oman arkkitehtitoimistonsa. Vuosina 1971–1995 hän toimi professorina Oslon arkkitehtikorkeakoulussa (Arkitekthøgskolen i Oslo). Arvostetulla arkkitehtuurin Pritzker-palkinnolla Fehn palkittiin vuonna 1997.

## Töitä
* Norjan paviljonki, Brysselin maailmannäyttely (1958)
* Pohjoismainen paviljonki, Venetsian biennaali (1962)
* Villa Holme, Holmsbu (1972–1979)
* Hedmarkin museo, Hamar (1968)
* Villa Busk, Bamble (1987)
* Norjan jäätikkömuseo, Fjærland (1989–1991)
* Aukrust-talo (1996)
* Ivar Aasen-tunet, Ørsta (2000)
* Norjan valokuvausmuseo, Horten (2001)

## Aiheesta muualla
* Tietoa Sverre Fehnistä Norjan suurlähetystön sivuilla
Manda (saari)

**Manda** on Lamun saaristoon kuuluva saari Kenian rannikolla. Se tunnetaan kahdesta raunioituneesta satamakaupungista, Manda Townista ja Takwasta. Saarella sijaitsee Lamun saariston ainoa lentokenttä.

Saari on tunnettu luksushotelleistaan ja sitä on pidetty yhtenä Kenian turvallisimmista turistikohteista, mutta 1. lokakuuta 2011 joukko aseistautuneita miehiä sieppasi siellä iäkkään, pyörätuolissa liikkuneen ranskalaisnaisen. Syyskuussa brittiläinen pariskunta joutui hyökkäyksen kohteeksi. Aviomies surmattiin ja vaimo siepattiin ja vietiin Somaliaan.

## Lähteet
Myllysaari (Lahti)

**Myllysaari** on pieni saari Lahdessa. Saari on Vesijärvessä Tapanilan kaupunginosassa. Saareen pääsee kävellen siltoja pitkin. Saaressa on huvivenesatama ja myös jotkin Vesijärvellä risteilevät laivat pysähtyvät Myllysaaressa. Saarelle rakennetussa paviljongissa toimii myös suosittu kesäravintola Myllysaari.

## Historia

Myllysaaresta on löytynyt rautakautinen hauta, josta löytyi vuonna 1910 keihään osia ja kaksiteräisen miekan katkelma. Nämä ovat Kansallismuseon kokoelmissa. Ne löytyivät pursiseuran pavinjongin rakentamisen yhteydessä. Löytökohde on luokiteltu kiinteäksi muinaisjäännökseksi. Kalmistolöydöistö kertova opastaulu sijaitsee paviljongin vieressä. Saari on ollut huomattavasti nykyistä pienempi, vain muutaman neliömetrin suuruinen ennen Vääksynojan perkausta (joka vuonna 1910 kerrottiin tehdyn noin 100 vuotta aiemmin). 

1800-luvun lopulla saari kuului Ali-Köllin taloon, jonka isäntä rakensi saaren keskikohdalla sijainneelle kumpareelle tuulimyllyn. Sen myötä saari nimettiin Myllysaareksi. Aiemmin saari oli tunnettu nimellä Vähäsaari pienen kokonsa vuoksi. Mylly oli paikallaan vielä 1900-luvun alussa, jolloin saari oli myös tunnettu nuorison tanssi- ja huvittelupaikkana.

Myllysaari laajassa virkistyskäytössä sai alkunsa, kun Mallasjuoman panimomestari Ernst Mattson osti saaren Köllin suvulta 1905 perustettavaa Lahden purjehdusseuraa varten. Saaren korkeimmalle kohdalle rakennettiin paviljonki syksyllä 1909 tehdyn päätöksen mukaisesti. Rakennustyöt alkoivat 20.11.1909 ja paviljonki tuli valmiiksi huhtikuussa 1910. Varsinainen vihkiäisjuhla pidettiin 15.7.1910. Mattson myi saaren kiinteistöineen seuralle 1910. Myllysaaren paviljonki kuuluu Lahden kaupungin suojeltavien luetteloon. Sen on suunnitellut arkkitehti Uno Alanco. Myllysaareen on rakennettu vuonna 1979 silta .

## Lähteet
Maastojuoksun maailmanmestaruuskilpailut 1973

**[[Maastojuoksun maailmanmestaruuskilpailut]] vuonna [[1973]]** järjestettiin Waregemissa, Belgiassa 17. maaliskuuta, ja ne olivat ensimmäiset virallisen MM-arvon saaneet maastojuoksukilpailut.

## Mitalistit
### Miehet

### Naiset

## Lähteet
*https://web.archive.org/web/20071016110408/http://mypage.bluewin.ch/tomtytom/iccu/wxc_iaaf/wxc_SM1973S.html IAAF World Cross Country Championships, 12.0km CC Men, Waregem Date: Saturday, March 17, 1973
*https://web.archive.org/web/20071016110750/http://mypage.bluewin.ch/tomtytom/iccu/wxc_iaaf/wxc_SW1973S.html IAAF World Cross Country Championships, 4.0km CC Women, Waregem Date: Saturday, March 17, 1973
Giri

**Giri** () on japanilainen käsite, joka tarkoittaa suurin piirtein "velvollisuutta" tai "kiitollisuudenvelkaa". Girin sanotaan olevan merkittävä tekijä japanilaisissa sosiaalisissa suhteissa. Termillä on lukuisia erilaisia nyansseja erilaisissa sosiaalisissa tilanteissa, joita se säätelee. Girin ja ninjōn, henkilökohtaisten toiveiden, vastakkainasettelu on merkittävä teema Japanin kirjallisuudessa ja taiteessa, esimerkiksi Chikamatsu Monzaemonin teoksissa ja kabuki-näytelmissä yleensä.

Esimerkki yhteisössä vaikuttavasta giristä:

Esimerkki moraalisiin valintoihin vaikuttavasta giristä:

Girin merkittävä piirre on se, että osapuolet eivät varsinaisesti sovi toistensa kanssa mitään, vaan toimivat pikemminkin ennakoiden. Giri on siis täysin subjektiivinen käsite ja sen toteutuminen riippuu osapuolten huomaavaisuudesta. Tiukat sosiaaliset rakenteet ja säännöt voidaan nähdä esteenä girin toteutumiselle, minkä vuoksi kiistan sattuessa kahden osapuolen välille esimerkiksi käräjöintiä vältetään ja suositaan keskinäistä sovittelua.

## Lähteet
*
Peetlehemin pesäveikot (nopein saa)

**Peetlehemin pesäveikot (nopein saa)** on suomalaisen Popeda-yhtyeen toinen kokoelmalevy, joka julkaistiin vuonna 1993. Kokoelmalle koottiin kaikki yhtyeen singlekappaleet, joita ei ole albumeilla.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Wytze Kooistra

**Wytze Kooistra** (3. kesäkuuta 1982) on hollantilainen ammattilentopalloilija. 209-senttinen Kooistra on pelipaikaltaan keskitorjuja. Kaudella 2007–2008 Kooistra pelaa italialaisessa huippujoukkueessa Pallavolo Modenassa.

## Nuoruusvuodet

Kooistra aloitti lentopallon kahdeksanvuotiaana yhdessä veljensä kanssa. Tuolloin hän asui vanhempiensa luona Hollannissa ja pelasi Sleen-nimisessä joukkueessa. Aluksi lentopallo oli hänelle hauskaa ajan kulua muiden lasten kanssa. Mutta pian Kooistran lahjakkuudet lentopallossa huomattiin. Kooistra alkoi harjoitella entistä laadukkaammin lentopallon parissa ja tulos tuotti hedelmää, kun hänet valittiin alueensa joukkueeseen, ja myöhemmin hän pääsi nuortenmaajoukkueeseen. Juniorina Kooistra voitti Hollannissa monia mestaruuksia eri ikäluokissa.

## Huipulle

Kun Kooistra alkoi pelata Hollannin nuortenmaajoukkueesa, hänen täytyi muuttaa Sleenin kaupungista Asseniin. Assenissa hän pystyi pelaamaan kakkosdivisioonassa (farmijoukkueessa) ja samalla hän harjoitteli Hollannin pääsarjassa pelaavan joukkueen mukana. Ennen kuin Kooistralla oli mahdollisuus nousta pelaamaan Hollanin pääsarjaan, hänen täytyi saattaa opiskelunsa loppuun. Hän pelasi vuoden Lycurgus Groningen -nimisessä joukkueessa, kunnes teki sopimuksen Apeldoornin joukkueen kanssa pääsarjaan.

Aperdoornin joukkueessa hän pelasi kolme vuotta menestyksellisesti. Ensimmäisellä kaudellaan hän voitti Top Teams Cupin mestaruuden ja Hollannin mestaruuden. Toisella ja kolmannella kaudellaan hän kehittyi valtavasti urallaan. Hän pelasi paljon joukkueen avauskokoonpanossa ja kasvoi entistä paremmaksi pelaajaksi. Samalla hän sai uransa ensimmäisen kutsun Hollannin kovaan maajoukkueeseen. Kolmannella kaudellaan Hollannin pääsarjassa hänet valittiin liigan parhaimmaksi pelaajaksi 2005.

Hänellä oli mahdollisuus hienon kauden jälkeen päästä entistä parempiin joukkueisiin. Siksi hän ei kirjoittanut Aperdoornin kanssa heti sopimusta vaan päätti odottaa sopimustarjousta Italian A1-liigasta, jota pidetään maailman kovimpana lentopalloliigana. Itas Diatec Trentino niminen huippujoukkue Italiasta tarjosi lopulta Kooistralle sopimusta ja se tehtiin melkein heti. Kooistralla oli täyttynyt hänen nuoruuden unelmansa pelata Italian A1-liigassa.

Trentinossa hän pelasi 2006 kauden kunnes teki sopimuksen vieläkin kovempaan joukkueeseen, Roma Volleyhin. Ensimmäisellä kaudellaan Roma Volleyssa hän voitti Italian A1-liigassa pronssia. Toisella kaudellaan Rooma Volleyssa Kooistra juhli CEV-Cupin voittoa sekä Italian liigan pronssia. Kaudella 2009 hän pelaa Pallavolo Modenassa.

Kooistra on opiskellut myös lentopallon pelaamisen ohella pitkälle.

## Saavutukset

* Hollannin mestaruus 2002
* Top Teams Cupin voitto 2002
* Hollannin liigan paraspelaaja 2004
* Italian A1-liigan pronssia 2007, 2008
* CEV-Cupin mestaruus 2008

## Joukkueet

***2000–2002** Lycurgus, Hollanti
***2002–2005** Piet Zoomers, Hollanti
***2005–2006** Itas Diatec Trentino, Italia
***2006–2007** M. Roma Volley, Italia
***2007–2008** M. Roma Volley, Italia

## Lähteet
Myllysaari

**Myllysaari** tarkoittaa seuraavia asioita:

* Myllysaari, saari Lahdessa
* Myllysaari, saari Valkeakoskella
* Myllysaari, saari Kiskon Kirkkojärvessä
* Myllysaari, uimaranta-alue Lappeenrannassa.
Marco Molteni

**Marco Molteni** (s. 3. syyskuuta 1976) on italialainen lentopalloilija. Italian maajoukkueessa Molteni pelasi vuodesta 1999 lähtien 34 A-maaottelua. Hän on voittanut maajoukkueen mukana muun muassa maailmanliigan vuonna 2000.

## Joukkueet
*1993-2002 Gabeca Montichiari 	
*2002-2006 Latina Volley  	
*2006-2008 M. Roma Volley  	
*2008-2009 Volley Forlì  	
*2009-2010 Gabeca Montichiari
Robert Cecil (nobelisti)

**Edgar Algernon Robert Gascoyne-Cecil** (14. syyskuuta 1864 – 24. marraskuuta 1958) oli brittiläinen lakimies, poliitikko ja diplomaatti. Cecil oli merkittävässä asemassa Kansainliittoa suunniteltaessa, ja työskenteli siellä kunnes Kansainliitto sulautettiin YK:hon vuonna 1945.

Cecil oli pääministeri Robert Salisburyn poika josta tuli ensimmäisen maailmansodan aikana korkea ulkoministeriön virkamies. Hän alkoi suunnitella kansainvälistä rauhanturvasopimusta jo 1916, ja Pariisin rauhanneuvotteluissa hän huomasi ajatustensa olevan hyvin samansuuntaisia kuin Yhdysvaltojen Woodrow Wilsonilla ja Etelä-Afrikan Jan Smutsilla.

Cecilille myönnettiin Nobelin rauhanpalkinto vuonna 1937 hänen ansioistaan Kansainliiton parissa.

## Lähteet
Simo Silmu (albumi)

**Simo Silmu** on suomalaislaulaja Simo Silmun esikoisalbumi sooloartistina. Se julkaistiin 14. kesäkuuta 2004. Se nousi Suomen virallisen listan neljännelle sijalle.

Albumi myi julkaisuvuotenaan kultaa ja seuraavana vuonna platinaa.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Simo Silmu – laulu, haitari, sähköpiano
* Heikki Virtanen – kontrabasso, sähköbasso, nauhaton basso
* Heikki Keskinen – saksofoni
* Timo Lassy – poikkihuilu, tenorisaksofoni, baritonisaksofoni
* Hanna Silvennoinen – taustalaulut
* Hannu Pikkarainen –kitara, rummut, kosketinsoittimet, basso, taustalaulut
* Ilona Vuorenoja, Anniina Ahlström, Krista Jäänsola, Reeta Maalismaa, Eveliina Paavola, Susanna Suorttanen, Markus Hohti ja Riikka Lampinen – jouset

## Lähteet
Siniherttuakala

**Siniherttuakala** (*Centropyge argi*) on keisarikaloihin kuuluva kala.

## Koko ja ulkonäkö
Siniherttuakala on pienin herttuakaloista, se jää noin 8&nbsp;cm pitkäksi. Se on muuten sinisävyinen, mutta kuono on kellertävä.

## Alkuperä
Siniherttuakala on kotoisin Atlantin länsiosista. Sitä tavataan Karibialla ja Meksikonlahdella, Bermudalta ja Floridasta Ranskan Guyanaan ulottuvalla alueella.

## Käyttäytyminen
Urokset ovat aggressiivisia ja niiden taistelut johtavat toisen uroksen kuolemaan.

## Ravinto
Siniherttuakala syö luonnossa levää ja sen joukossa eläviä pieniä selkärangattomia. Se on yleensä helppo ruokittava akvaario-oloissakin, huolii valmisruokia ja nyppii lisäksi rihmaleviä elävän kiven pinnalta. Se tarvitsee monipuolisen, kasvispitoisen ruokavalion ja mielellään useita pieniä ruoka-annoksia päivässä.

## Lähteet

## Aiheesta muualla
*Fish library (kuva)
Sydänsärkyä

**Sydänsärkyä** on Simo Silmun toinen sooloalbumi, joka julkaistiin 5. huhtikuuta 2006. Levy sai Emma-gaalassa *Iskelmäalbumi*-palkinnon vuonna 2006. Albumi nousi Suomen virallisen listan sijalle 4, ja sitä myytiin kultalevyyn oikeuttava määrä.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Naamioherttuakala

**Naamioherttuakala** (*Centropyge bicolor*) on keisarikaloihin kuuluva kala.

## Koko ja ulkonäkö
Naamioherttuakala kasvaa noin 15&nbsp;cm pitkäksi. Kala on värikäs: edestä keltainen, pyrstöpuolestaan sininen. Otsassa on sininen raita, pyrstö on keltainen.

## Alkuperä
Naamioherttuakala on kotoisin Indopasifiselta merialueelta: Salomoninsaarilta, Suurelta valliriutalta, Fidžiltä ja Filippiineiltä.

## Käyttäytyminen
Naamioherttuakala ei sovi riutta-akvaarioon, koska se syö selkärangattomia ja nyppii korallien polyyppejä.

## Ravinto
Naamioherttuakala syö levää ja pieniä selkärangattomia.

## Lähteet

## Aiheesta muualla
*
*Centropyge.net (kuva)
Grobin hyökkäys

**Grobin hyökkäys** on shakkiavaus, joka alkaa siirrolla:
:`1.g4`
Aloitusta pidetään epätavallisena, mutta sitä on pelannut muun muassa englantilainen suurmestari Michael Basman. Avaus on nimetty Henri Grobin mukaan. G-sotilaan siirto vapauttaa g2-ruudun valkean lähetille, mutta heikentää samalla kuningasasemaa. Parempana vaihtoehtona pidetään esimerkiksi siirtoa g3.

## Muunnelmia
Musta vastaa yleensä 1...d5 uhaten välittömästi g4 sotilasta valkean vastatessa tähän yleensä 1...d5 2.Lg2 vastauhkauksin tai 1...d5 2.h3 (Basmanin suositus). Peli voi jatkua esimerkiksi
:`1...d5 2.h3 e5 3.Lg2 c6 4.d4 e4 5.c4 Ld6 6.Rc3 Re7`

Valkea voi jatkaa 7.g5, kuten Basman pelasi pelissä (Basman, Michael – Keene, Raymond 1981). tai vähemmän omalaatuisesti 7.Db3, kuten Basman pelasi pelissä (Basman,Michael – Singh 1989). Ensin mainittu siirto johtanee tarkalla pelillä mustan etuun.

Grobin avauksella voi joutua nopeimpaan mahdolliseen mattiin
:`1...e6 2.f4 Dh4X`

## Katso myös
*Epätavalliset shakkiavaukset
*Luettelo shakkiavauksista

## Lähteet
Seututie 190

Seututie 190 on Kylmäkoskelta Akaan Viialan kautta Lempäälään kulkeva seututie. Hämeenlinnan ja Tampereen välisen moottoritien valmistumiseen saakka tie oli osa valtatietä 9.

## Reitti ja tieyhteydet
*Kylmäkoski (vt 9 E63)
*Viiala, Akaa (st 303)
*Lempäälä (st 301, st 130)
Grêmio Foot-Ball Porto Alegrense

**Grêmio Foot-Ball Porto Alegrense**, tunnetaan myös nimellä **Grêmio** tai **Grêmio FBPA**, on brasilialainen jalkapalloseura Porto Alegresta, Rio Grande do Sulista, perustettu 15. syyskuuta 1903. Seura pelaa Brasilian korkeimmalla sarjatasolla Série A:ssa.

Seuran suurimpiin saavutuksiin kuuluu Intercontinental Cupin voitto vuonna 1983, Copa Libertadoresin voitto vuosina 1983, 1995, 2017 ja Série A:n voitto vuosina 1981 ja 1996. Grêmion kasvatti Ronaldinho on maailman kuuluisimpia jalkapalloilijoita.

## Meriitit
### Kansainväliset meriitit
* Intercontinental Cup (1): 1983
* Copa Libertadores (3): 1983, 1995, 2017
* Recopa Sudamericana (1): 1996

### Kotimaiset meriitit
* Campeonato Brasileiro Série A (2): 1981, 1996
* Copa do Brasil (5): 1989, 1994, 1997, 2001, 2016
* Campeonato Brasileiro Série B (1): 2005
* Rio Grande do Sulin osavaltiomestaruus (44): 1921, 1922, 1926, 1931, 1932, 1946, 1949, 1956, 1957, 1958, 1959, 1960, 1962, 1963, 1964, 1965, 1966, 1967, 1968, 1977, 1979, 1980, 1985, 1986, 1987, 1988, 1989, 1990, 1993, 1995, 1996, 1999, 2001, 2006, 2007, 2010, 2018, 2019, 2020, 2021, 2022, 2023, 2024, 2026.
* Recopa Gaúcha (5): 2019, 2021, 2022, 2023, 2025.
* Copa FGF (1): 2006.

## Entisiä pelaajia
* Zinho
* Mário Jardel
* Émerson Leão
* Ronaldinho
* Anderson
* Emerson
* Gilberto
* Ânderson Polga
* Lucas
* Marcelinho Paraíba
* Felipe Melo
* Renato Portaluppi
* Danrlei
* Douglas Costa
* Hugo de León
* Roger Machado

## Lähteet

## Aiheesta muualla
* Virallinen sivu
Mamoudzou

**Mamoudzou** on Ranskan merentakaisen paikallishallintoalueen Mayotten pääkaupunki ja sen väkirikkain kunta. Se sijaitsee Mayotten pääsaarella Grande-Terrellä. Vuonna 2017 Mamoudzoun kunnassa asui 71&nbsp;400 ihmistä. Pinta-alaltaan se on 41,94 neliökilometrin suuruinen, ja asukastiheys on 1 088 as./km².

Mamoudzoun kunta (*commune*) koostuu keskustaajama Mamoudzoun lisäksi kuudesta kylästä (*village*), Kawénista, Matsapéréstä, Passamaintista, Vahibéstä, Tsoundzou 1:stä ja Tsoundzou 2:sta. Keskustaajamassa asuu noin 6000 asukasta, Kawenissa 17000 ja Matsapéréssä 16000.  Kunta on jaettu myös kolmeen kantoniin, jotka kantavat nimiä Mamoudzou I, Mamoudzou II ja Mamoudzou III.

Mamoudzou on toiminut Mayotten pääkaupunkina vuodesta 1977 lähtien. Sitä ennen paikallishallintoalueen pääkaupunkina oli Dzaoudzi.

## Lähteet

## Aiheesta muualla

* Kaupungin kotisivut (ranskaksi)
Dzaoudzi

**Dzaoudzi** on kunta (*commune*) Ranskan merentakaisella paikallishallintoalueella Mayottella. Se sijaitsee Petite Terren saarella ja koostuu kahdesta kylästä (*village*), Dzaoudzista ja Labattoirista. Kunta on pinta-alaltaan 6,66 neliökilometrin suuruinen, ja sen asukasluku on vajaat 18 000. 

Dzaoudzi toimi Mayotten pääkaupunkina vuoteen 1977 asti, jolloin pääkaupungiksi tuli pääsaari Grande Terren Mamoudzou.

## Lähteet

## Aiheesta muualla
Fragile (Yesin albumi)

**Fragile** on brittiläisen progressiivista rockia edustavan yhtyeen Yesin neljäs albumi, joka julkaistiin vuonna 1971. Se on yksi yhtyeen kuuluisimmista albumeista ja voidaankin laskea progressiivisen rockin klassikkojen joukkoon. Albumin tunnetuimmat kappaleet lienevät "Roundabout" ja "Heart of the Sunrise". Albumi jakautuu kahtia siten, että viisi kappaletta on yhtyeen yksittäisten jäsenten sooloesityksiä tai jäsenen persoonallinen idea, jonka toteutuksessa muut ovat mukana.

Levyn toinen raita "Cans and Brahms" käyttää melodiaa Brahmsin neljännen sinfonian kolmannesta osasta. Rick Wakeman on sovittanut teoksen instrumenttien osuudet eri kosketinsoittimille.

"We Have Heaven" -kappale perustuu rinnakkaisiin laulumelodioihin ja -harmonioihin, jotka Jon Anderson esittää yksin päällekkäisäänitysten avulla yhtyeen säestäessä.

"Five Per Cent for Nothing" on Bill Brufordin luoma ja yhtyeen esittämä soittotekninen näyttö, jossa rummut on soitettu aitona esityksenä yhdellä otolla.

"The Fish" -kappaleessa Chris Squiren melodiakulut ja säestys on toteutettu bassolla rumpukompin kanssa.

"Mood for the Day" on Steve Howen klassisvaikutteinen akustinen soolonumero.

Avauskappale "Roundabout" julkaistiin editoituna singlenä USA:ssa b-puolenaan "Long Distance Runaround" tammikuussa 1972. Sen paras listasijoitus oli 13.

2002 julkaistulla DVD audio-versiolla kappalevalikoimaan on lisätty Paul Simonin sävellys "America" versiona, jonka kesto on 10:30. Se on aiemmin ilmestynyt 1975 julkaistulla *Yesterdays* - kokoelmalla sekä Atlantic - levy-yhtiön kokoelmalla *Age of Atlantic*, mutta tässä versiossa on aiemmin pois editoituja lauluosuuksia.

Albumin kansitaide on Roger Deanin luoma esittäen hajoamassa olevaa maailmaa. Teema jatkuu seuraavien albumien kansitaiteessa muodostaen yhtenäisen kokonaisuuden.

## Kappaleet

# Roundabout (Jon Anderson, Steve Howe) – 8:33
# Cans and Brahms (Johannes Brahms, sov. Rick Wakeman) – 1:38
# We Have Heaven (Anderson) – 1:40
# South Side of the Sky (Anderson, Chris Squire) – 7:58
# Five Per Cent for Nothing (Bill Bruford) – 0:35
# Long Distance Runaround (Anderson) – 3:30
# The Fish (Schindleria praematurus) (Squire) – 2:39
# Mood for a Day (Howe) – 3:00
# Heart of the Sunrise (Anderson, Squire, Bruford) – 11:27

Kappaleen "Heart of the Sunrise" lopussa kertautuu kappaleen "We Have Heaven" -teema.

## Jäsenet
* Jon Anderson − laulu
* Chris Squire − basso, laulu
* Steve Howe − sähkökitara ja akustinen kitara, laulu
* Rick Wakeman − Hammond-urut, piano, sähköpiano, Mellotron, Moog-syntetisaattori
* Bill Bruford − rummut ja lyömäsoittimet

## Lähteet
Robert Wagner (näyttelijä)

**Robert John Wagner** (s. 10. helmikuuta 1930 Detroit, Michigan) on yhdysvaltalainen näyttelijä.

## Ura

Wagner aloitti elokuvauransa 1950-luvun alussa. Yksi hänen ensimmäisistä elokuvarooleistaan oli sivuosa elokuvassa *[[Haluan vaimoni takaisin]]* (1951), jossa näytteli sivuroolissa myös toinen vasta uraansa aloitteleva tähti, Marilyn Monroe. Seuraavana vuonna Wagner sai lupaavimman tulokkaan Golden Globe -ehdokkuuden roolistaan elokuvassa *[[Marssikuningas]]* (1952). Yksi hänen 1950-luvun alun tunnettuja roolejaan on elokuvassa *[[Titanic (vuoden 1953 elokuva)|Titanic]]* (1953). Wagner kuitenkin karisti kultapojan maineen harteiltaan näytellessään rahanhimoista murhaajaa elokuvassa *[[Suudelma ennen kuolemaa]]* (1956). Seuraavana vuonna hän näytteli Jesse Jamesia elokuvassa *[[Jesse James (elokuva)|Jesse James]]* (1957). Wagnerin tunnetuimpia elokuvia 1960-luvulta ovat muun muassa *[[Atlantin valli murtuu (elokuva)|Atlantin valli murtuu]]* (1962) ja *[[Vaaleanpunainen pantteri (vuoden 1963 elokuva)|Vaaleanpunainen pantteri]]* (1963). Myöhemmällä urallaan hän on näytellyt muun muassa sivuroolin kolmessa Austin Powers -elokuvassa. Elokuvien lisäksi hän on luonut mittavan uran televisiossa ja näytellyt televisiosarjoissa *[[Itse teossa]]* (1968–1970), *[[Switch (televisiosarja)|Switch]]* (1975–1978) ja *[[Hart & Hart]]* (1979–1983). Wagner on saanut kaksi tähteä Hollywood Walk of Famelle.

## Yksityiselämä
Wagner on solminut neljä avioliittoa. Hän oli kahdesti naimisissa näyttelijätär Natalie Woodin kanssa: vuosina 1957–1962 ja 1972–1981. Vuodet 1963–1970 hän oli naimisissa Marion Marshallin kanssa, mutta liitto päättyi avioeroon. Vuodesta 1990 lähtien hänen puolisonsa on ollut Jill St. John. Wagnerilla on yksi lapsi Marion Marshallin kanssa ja yksi Natalie Woodin kanssa, ja lisäksi hän on adoptoinut Woodin toisen lapsen.

Wagner ja Wood olivat aikoinaan yksi Hollywoodin suurista lemmenpareista, mutta heidän rakkaustarinansa päättyi traagisesti vuonna 1981, kun Wood hukkui Santa Catalinan saarella. Heidän tyttärensä oli tuolloin seitsemänvuotias.

## Aiheesta muualla

*Robert Wagnerin viralliset sivut
*
*Robert Wagner NNDB:ssä
Maine-et-Loire

**Maine-et-Loire** departementti läntisessä Ranskassa. Departementin numero on 49 ja sen pääkaupunki on Angers. Vuoden 2006 väestönlaskennan mukaan departementtissa oli 766&nbsp;655 asukasta. 

Maine-et-Loire on yksi alkuperäisistä Ranskan vallankumouksen aikana vuonna 1790 luoduista departementeista. Departementin alkuperäinen nimi oli *Mayenne-et-Loire* ja se muutettiin nykyiseen asuunsta vuonna 1791.

## Katso myös
* Luettelo Maine-et-Loiren kunnista

## Lähteet

## Aiheesta muualla
*Maine-et-Loiren prefektuurin verkkosivut
M/S Timca

**M/S Timca** () on alankomaalaisen Spliethoff -varustamokonsernin omistama ro-ro-rahtialus. Se on rakennettu vuonna 2006 Stocznia Szczecińska Nowa -nimisellä telakalla Szczecinissä, Puolassa. Kuollutta painoa aluksella on 17&nbsp;654 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 640. *Timca* on rekisteröity Alankomaiden lipun alle ja sen kotisatama on Amsterdam. Nykyisin Timcalla liikennöi rahtivarustamo Transfennica.

Timcan sisaraluksia ovat M/S Kraftca, M/S Genca, M/S Trica, M/S Pulpca, M/S Plyca, M/S Steelca ja M/S Woodca.

## Käyttöhistoria

11. helmikuuta 2006 alus laskettiin vesille. 12. heinäkuuta se luovutettiin Spliethoffin omistukseen, joka rekisteröi aluksen Alankomaiden lipun alle. Kotisatamaksi tuli Amsterdam. 15. heinäkuuta Transfennica aloitti liikennöinnin aluksella, reitillä Hamina–Hanko–Antwerpen. 23. elokuuta 2006 alus sai *Timca* -nimensä, kun se kastettiin Helsingin Katajanokalla. Aluksen kummina toimi Ann Wahlroos-Jaakkola.

Timca ajaa vuonna 2008 Suomen Haminan ja Yhdysvaltain Baltimoren välillä.

## Lähteet

## Aiheesta muualla

*Fakta om Fartyg – M/S Timca
Close to the Edge

**Close to the Edge** on brittiläisen Yes-yhtyeen viides albumi. Albumia pidetään progressiivisen rockin saralla yhtenä merkittävimmistä teoksista.

*Close to the Edge* valittiin mukaan vuonna 2005 julkaistuun englanninkieliseen hakuteokseen *[[1001 albumia jotka jokaisen on kuultava edes kerran eläessään|1001 Albums You Must Hear Before You Die]]*. Siinä albumia luonnehditaan progressiivisen rockin apoteoosiksi, joka ottaa vaikutteita todella monesta suunnasta mutta onnistuu pysymään koossa loistavien muusikoiden ansiosta. Musiikin ohella vaikutusta tehostavat laulusolisti Jon Andersonin kryptiset sanoitukset ja Roger Deanin surrealistinen kansitaide.

"And You and I" julkaistiin Part I/Part II singlenä USA:ssa lokakuussa 1972. Paras listasijoitus oli 42. "Total Mass Retain" oli heinäkuussa 1972 julkaistun Paul Simonin säveltämän "America"-kappaleen singleversion B-puolena sijalla 46.
Suomessa albumin paras sijoitus oli 20 lokakuussa 1972.

## Kappaleet

# Close to the Edge (Jon Anderson, Steve Howe) – 18:41
## "The Solid Time of Change"
## "Total Mass Retain"
## "I Get Up I Get Down"
## "Seasons of Man"
# And You and I (Anderson; Themes by Bill Bruford, Howe, Chris Squire) – 10:08
## "Cord of Life"
## "Eclipse" (Anderson, Bruford, Howe)
## "The Preacher the Teacher"
## "Apocalypse"
# Siberian Khatru (Anderson; Themes by Anderson, Howe, Rick Wakeman) – 8:55
#### Uudelleenjulkaisun bonuskappaleet
# America (single-versio) (Paul Simon) - 4:12
# Total Mass Retain (single-versio) - 3:21
# And You and I (vaihtoehtoinen versio) - 10:17
# Siberia (koeotto kappaleesta "Siberian Khatru") - 9:19

## Kokoonpano

* Jon Anderson – laulu
* Steve Howe – kitarat, laulu
* Rick Wakeman – koskettimet
* Chris Squire – basso, laulu
* Bill Bruford – rummut, lyömäsoittimet

## Lähteet
Tuhat yötä

**Tuhat yötä** on näyttelijä-laulaja Samuli Edelmannin ja Aikakone-yhtyeen laulajan Saija "Sani" Aartelan duettokappale vuodelta 1995. Se oli yksi vuoden menestyneimmistä Suomessa. Kappaleen paras sijoitus oli ensimmäinen Suomen virallisella listalla viikolla 37/1995.

## Kappaleet
#
#
#

## Musiikkivideo
Kappaleesta tehty musiikkivideo on esitetty muun muassa musiikkiohjelmassa *[[Jyrki (televisio-ohjelma)|Jyrki]]* sekä *[[Levyraati|Levyraadissa]]*, jossa se äänestettiin jakson parhaaksi.

## Lähteet

## Aiheesta muualla
* Discogs
Gustavia

**Gustavia** on Ranskan merentakaisen paikallishallintoalueen Saint-Barthélemyn pääkaupunki ja ainoa kaupunki. Se on nimetty Ruotsin kuninkaan Kustaa III:n mukaan. Sen sisarkaupunki on Piitime, joka sijaitsee Norrbottenissa, Ruotsissa. Kaupunki perustettiin Ranskan luovutettua saaren Ruotsille vuonna 1785. Nykyisin Gustaviassa on noin 2&nbsp;700 asukasta. Sitä palvelee lentoasema Aérodrome Gustave III.

## Lähteet

## Aiheesta muualla

* Gustavian ja Saint Barthelémyn historiaa
Röyhelökotinga

**Röyhelökotinga** (*Cephalopterus ornatus*) on suurikokoinen eteläamerikkalainen varpuslintu. Lajin nimesi Étienne Geoffroy Saint-Hilaire 1809.

## Koko ja ulkonäkö
Linnun pituus on noin 51&nbsp;cm, eli se on suurimpia varpuslintuja. Koiras on yli puolitoista kertaa naarasta painavampi, painaen 680–745&nbsp;g. Koko höyhenpuku on musta. Päälaella on pitkistä, eteenpäin kaartuvista höyhenistä muodostunut töyhtö, josta laji on saanut englanninkielisen nimensä *Amazonian Umbrellabird*. Töyhdön höyhenten ruodot ovat vaaleita. Kurkussa roikkuu pitkä, kihartuvista höyhenistä muodostunut ”parta”, joka on kiinnittynyt löysään venyvään ihopoimuun. Koiraan töyhtö ja parta ovat huomattavasti suuremmat kuin naaraan. Koiraan silmän iiris on lähes valkoinen. Kynnet ovat voimakkaat, samoin kuin varismainen nokka. Laji liikkuu enimmäkseen metsän latvuskerroksessa. Lennossa töyhtö on painettu päätä vasten ja parta rintaa vasten.

Koiraan soidinhuuto on kumea ja kauas kuuluva *boooo*. Huutaessaan se istuu oksalla vartalo eteenpäin taivutettuna sekä töyhtö ja parta levitettyinä.

## Esiintyminen
Röyhelökotinga elää Etelä-Amerikan koillis- ja keskiosissa lähinnä Amazonin vesistöalueella. Laji on paikkalintu ja sen kanta on elinvoimainen.

## Elinympäristö
Elää metsissä ja metsäaukeilla, joenvarsilla, tasankojen metsäsaarekkeissa ja saarissa.

## Lisääntyminen
Oksista ja risuista laadittu hutera pesä sijaitsee puussa. Munia on vain yksi. Poikanen on pienenä alaston ja Wallacen sanoin ”ruma”.

## Ravinto
Syö enimmäkseen hedelmiä, joiden siemenkivet se oksentaa noin tunnin kuluttua syömisestä. Sadekausina, jolloin hedelmät ovat vähissä, se syö pääasiassa hyönteisiä ja hämähäkkejä.

## Lähteet
* Perrins, Christopher M. (päätoim.) 1992: Otavan lintutieto – Maailman linnut. Otava. Italia. 
* The Alfred Russel Wallace Page 
* Answers.com

### Viitteet
Okeanidit

**Okeanidit** (, ) olivat kreikkalaisessa mytologiassa titaanien Okeanos ja Tethys kolmetuhatta tytärtä. Jokainen heistä oli suojelushenki tietylle joelle, lähteelle, lammikolle tai merelle; side oli niin kiinteä, että suojelijattaren hyvinvointi vaikutti kohteensa hyvinvointiin ja päinvastoin (kts. nymfi). Okeanoksella ja Tethyksellä oli myös kolmetuhatta poikaa, jokijumalaa. Yleensä okeanidilla viitataan kuitenkin vain tyttäriin, mutta välillä antiikin kirjoituksissa myös miespuoliset jälkeläiset lasketaan kuuluviksi heihin.

## Luettelo okeanideista
Hesiodos, Apollodoros ja Hyginus luettelevat seuraavia okeanideja nimeltä:

# Akaste
# Admete
# Aithra
# Amaltheia
# Amfiro
# Amfitrite
# Argia
# Asia
# Beroe
# Bolbe 
# Daira 
# Dione
# Doris
# Eidyia tai Idyia
# Elektra
# Efyra
# Eudore
# Europe
# Eurynome
# Filyra
# Galaksaure
# Hippo
# Ianeira
# Ianthe
# Kallirrhoe
# Kalypso
# Kafira
# Kerkeis
# Keto
# Khryseis
# Klio
# Klymene
# Klytie tai Klytia
# Leukippe
# Lysitheia
# Melia
# Meliboia
# Menestho
# Merope
# Metis
# Nemesis
# Okyroe
# Pasithoe
# Peitho
# Periboia
# Perse tai Perseis
# Petraia
# Pleione
# Pluto
# Polydora
# Prymno
# Rhode
# Styks
# Telesto
# Thoe
# Tykhe
# Urania
# Zeukso

## Lähteet
Lyhtyherttuakala

**Lyhtyherttuakala** (*Centropyge tibicen*) on keisarikaloihin kuuluva kala.

## Koko ja ulkonäkö
Lyhtyherttuakala kasvaa noin 20&nbsp;cm pitkäksi. Se on yleisväriltään sinisävyinen, vatsaevä on keltainen ja kyljessä hohtava läikkä, jonka sanotaan muistuttavan lyhtyä tai avaimenreikää (jälkimmäinen vertaus on antanut kalalle sen englannin- ja saksankielisen nimen). Sukupuolet eivät juuri eroa toisistaan ulkonäöltään.

## Alkuperä
Lyhtyherttuakala on kotoisin Intian valtameren itäosista ja Tyynenmeren länsiosista.

## Käyttäytyminen
Lyhtyherttuakalaa tulisi ruokkia kaksi tai kolme kertaa päivässä. 

## Vesiolot ja ravinto
Lyhtyherttuakala syö levää ja pieniä selkärangattomia, ja varsin monipuolisesti myös korvikeruokia. Sopiva lämpötila on 24–26&nbsp;°C.

## Lähteet

## Aiheesta muualla
*
*Meerwasser-lexicon (kuva)
Stade Omnisports

**Stade Omnisports** (*Ahmadou Ahidjo stadium*) on monikäyttöinen stadion Kamerunin pääkaupungissa Yaoundéssa. Sitä käytetään enimmäkseen jalkapallo-otteluihin, ja se toimii kotiareenana jalkapallojoukkueille Canon Yaoundé ja Tonnerre Yaoundé. Stadion valmistui vuonna 1972 ja sen katsojakapasiteetti on 38&nbsp;720. 

## Lähteet
Laurentia Desgagnes

**Laurentia Desgagnes** () (aik. *M/T Palva*) on Neste Shipping Oy:n kolmas *Palva*-niminen tankkeri. Alus on valmistunut helmikuussa 2007 Brodosplit Brodogradiliste -nimisellä telakalla, Splitissä, Kroatiassa. Alus on suunniteltu kuljettamaan öljyä sekä öljytuotteita, joita se kuljettaa pääsääntöisesti Euroopan ja Pohjois-Amerikan välillä. Aluksen rahtauksesta ja miehityksestä vastaa Neste Shipping. *Laurentia Desgagnesin* jääluokitus on 1A, eli se pystyy useimmissa jääolosuhteissa kulkemaan yksin. Kuollutta painoa aluksella on 60&nbsp;400 / 74&nbsp;999 tonnia. Kansia aluksella on seitsemän. Aluksen raskasöljykapasiteetti on 2&nbsp;381,0 m³, dieselkapasiteetti 191,4 m³ ja painolastivesikapasiteetti 31&nbsp;819,4 m³

*Palvan* sisaralus on M/T ''Stena Poseidon''.

*Palva* ulosliputettiin syyskuussa 2013.

## Lähteet
*Neste Oil 

### Viitteet
Pikkuhaukkakala

**Pikkuhaukkakala** (*Cirrhitichthys oxycephalus*) tai **korallihaukkakala** on haukkakaloihin kuuluva kala.  

## Koko ja ulkonäkö
Pikkuhaukkakala kasvaa noin 9&nbsp;cm pitkäksi.  Sen vartalo on oranssikuvioinen, evät harmahtavat. Evän ruotojen kärjissä on pienet tupsut. Väritys ja kuviointi vaihtelevat, ja pikkuhaukkakalaa voi olla vaikea erottaa täplähaukkakalasta. Yksi tuntomerkki on pyrstöevä, joka on täplähaukkakalalla läpinäkyvä. 

## Alkuperä
Pikkuhaukkakala elää luonnossa Indopasifisella merialueella ja Punaisellamerellä.

## Käyttäytyminen
Pikkuhaukkakala on aggressiivinen kala, joka syö pienet selkärangattomat ja kiusaa samassa akvaariossa asuvia rauhallisia kaloja. Pikkuhaukkakala viihtyy kivikorallien haarojen tyvellä, ei latvassa kuten monet muuta haukkakalat. Sen tyypillisiä asuinkoralleja luonnossa ovat *Porites*- ja *Pocillopora*-lajit. 

## Ravinto
Pikkuhaukkakala syö lihapitoista ruokaa sekä kuivattuna että pakastettuna.

## Lähteet

## Aiheesta muualla

*
Sandy Casar

**Sandy Casar** (s. 2. helmikuuta 1979 Mantes-la-Jolie, Yvelines) on ranskalainen maantiepyöräilijä. Hän ajoi koko ammattilaisuransa 2000–2013 Française des Jeux / FDJ -tallissa. Casar on kilpaillut myös cyclocrossissa.

Casar sijoittui toiseksi vuoden 2002 Pariisi–Nizza-ajossa ja voitti nuorten kilpailun. Lisäksi hän oli paras Circuit Franco–Belgo -kilpailun neljännellä etapilla. Seuraavana vuonna Casar voitti Sveitsin ympäriajon neljännen osuuden ja tuli kolmanneksitoista Italian ympäriajossa. Vuoden 2004 Ranskan ympäriajossa Casar sijoittui kuudenneksitoista; lisäksi hän oli nuorten kilpailussa toinen ja viidennellä etapilla kolmas. Tour du Poitou Charentes de la Vienne -kilpailussa hän voitti toisen osuuden. Lisäksi hän oli toinen Route du Sud -etappikilpailussa.

Casar voitti vuonna 2005 Route du Sudin sekä sijoittui toiseksi Ranskan ympäriajon 12. ja 19. osuudella. Seuraavana vuonna hän tuli kuudenneksi Italian ympäriajossa. Vuoden 2007 Ranskan ympäriajossa Casar sijoittui kymmenennellä etapilla toiseksi Cédric Vasseurin jälkeen  ja voitti kilpailun 18. osuuden huolimatta koiran aiheuttamasta kolarista &ndash; hän oli loppukirissä paras neljän miehen kärkiryhmästä ennen Axel Merckxiä .  

Vuonna 2008 Casar sijoittui kuudenneksi Tour de Romandiessa. Ranskan ympäriajossa hän sijoittui Alpeilla ajetulla 16. etapilla toiseksi Cyril Desselin jälkeen. Kokonaiskilpailussa hän oli neljästoista ja saman vuoden Espanjan ympäriajossa yhdeksästoista. Ranskan ympäriajossa 2009 hän sijoittui kahdeksannella ja 16:nnella etapilla toiseksi. Kokonaiskilpailussa hän oli kahdestoista. Baskimaan ympäriajossa 2010 hän oli kuudes. Saman vuoden Ranskan ympäriajossa hän voitti 9. etapin ja oli toinen 16. etapilla. Ranskan ympäriajossa 2011 hän sijoittui kolmanneksi yhdeksännellä ja 17:nnella etapilla. Italian ympäriajossa 2012 hän oli 12. etapilla toinen ja saman vuoden Ranskan ympäriajossa 14. etapilla kolmas.

## Lähteet
*Sandy Casar trap-friis.dk-tietokannassa 
*Sandy Casar cyclingarchives.com-tietokannassa 

### Viitteet

## Aiheesta muualla
* Virallinen kotisivu
Fragile

**Fragile** voi tarkoittaa ainakin seuraavia asioita:

**[[Fragile (Yesin albumi)|Fragile]]*, Yesin albumi vuodelta 1971
**[[Fragile (Cherrellen albumi)|Fragile]]*, Cherrellen albumi vuodelta 1984
*”Fragile”, Stingin säveltämä laulu vuodelta 1987
**[[The Fragile]]*, Nine Inch Nailsin albumi vuodelta 1999
**[[Fragile (Dead or Aliven albumi)|Fragile]]*, Dead or Aliven albumi vuodelta 2000
**[[Fragile (Saron Gasin albumi)|Fragile]]*, Saron Gasin albumi vuodelta 2000
*”Fragile”, Kygon single vuodelta 2016
*Fragile Recordings, levy-yhtiö
San Francisco Chronicle

**San Francisco Chronicle** on San Franciscossa Yhdysvalloissa vuonna 1865 perustettu sanomalehti. Lehden perustajia olivat Charles de Young ja Michael H. de Young. Nykyään San Francisco Chronicle on Pohjois-Kalifornian suurin sanomalehti. Lehteä on luonnehdittu keskusta-vasemmistolaiseksi.

## Lähteet

## Aiheesta muualla

*Lehden kotisivu
Tummahäränsilmä

**Tummahäränsilmä** (*Maniola jurtina*) on täpläperhosiin (*Nymphalidae*) kuuluva päiväperhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU).

## Levinneisyys ja lentoaika
Tummahäränsilmän esiintymisalue ulottuu Pohjois-Afrikasta Eurooppaan ja Vähän-Aasian kautta Iraniin. Pohjoisessa sitä tavataan Etelä-Suomessa saakka ja idässä Uralille saakka. Lajin kanta Suomessa on heikentynyt muutamien vuosikymmenien aikana huomattavasti ja sitä tavataankin lähinnä Lounais-Suomessa, missä kanta on säilynyt muuta maata paremmin. Lentoaika on kesä-elokuu.

## Koko ja ulkonäkö
Tummahäränsilmän siipien kärkiväli on noin 4&nbsp;cm ja siivet ovat päältä tummanruskeat. Naaraat ovat hieman koiraita suurempia ja niiden siivissä on suuri punaruskea alue. Kummallakin on etusiivessään silmätäplä.

Maniola jurtina-mo.jpg|♂
Maniola jurtina-mu.jpg|△ ♂
Maniola jurtina-fo.jpg|♀
Maniola jurtina-fu.jpg|△ ♀


## Elinympäristö ja elintavat
Tummahäränsilmän elinympäristöä ovat niityt ja pientareet. Laji talvehtii toukkana.

## Ravintokasvi
Toukat käyttävät ravinnokseen erilaisia heinäkasveja (*Poaceae*), kuten nurmikat (*Poa*) ja tesma (*Milium effusum*).

## Lähteet

## Aiheesta muualla
*Suomen Perhoset: Tummahäränsilmä
*LuontoPortti: Tummahäränsilmä (Maniola jurtina)
*Perhosopas: Tummahäränsilmä (Maniola jurtina) 
*Iltalehti: Tummahäränsilmä (Maniola jurtina) 
*UniProt, Taxonomy: Maniola jurtina
Liikekeskus Tornion Portti

**Liikekeskus Tornion Portti** on Torniossa sijaitseva liikekeskus. Se sijaitsee noin 2 kilometriä kaupungin keskustasta etelään päin, valtatien 29 ja seututien 921 risteyksessä. Liikekeskus avattiin 31. toukokuuta 2007.

Liikekeskuksessa on ABC-liikennemyymälän lisäksi Prisma-kauppaketjun liike. Marraskuuhun 2009 asti liikekeskuksessa toimi pinta-alaltaan Suomen suurin S-market-kauppaketjun liike sekä kalustemyymälä Isku.

Liikekeskus sai nimensä asiakkaille järjestyllä nimikilpailulla. Kaikkien ehdotuksien joukosta valittiin nimi Tornion Portti, joka sekä kuvaa sen sijaintia että näkyy portteina sisäänkäynneissä.

## Lähteet
Minolta DiMAGE X

**Minolta DiMAGE X** on Minoltan valmistama, julkaisuhetkellään tammikuussa 2002 maailman kevein ja ohuin 3-kertaisella zoom-objektiivilla varustettu digitaalikamera. Kamerassa on 2 megapikselin CCD-kenno, 1,5 tuuman nestekidenäyttö ja 5 kuvausohjelmaa. Laite tukee SD- ja MMC-muistikorttistandardeja ja toimii litium-ioni-akulla. Se painaa ilman muistikorttia ja akkua noin 135 grammaa.

## Tärkeimmät ominaisuudet
*2 megapikselin CCD-kenno
*3&times; optinen zoomi
*5 kuvausohjelmaa
*Videokuvaus QVGA-resoluutiolla 15 kuvaa sekunnissa äänellä (max. 35s)
*Ääninauhuritoiminto

## Katso myös
*Digitaalinen valokuvaus

## Lähteet
Tulihaukkakala

__NOTOC__
**Tulihaukkakala** (*Neocirrhites armatus*) on haukkakaloihin kuuluva kala. 

## Koko ja ulkonäkö
Tulihaukkakala kasvaa noin 9&nbsp;cm pitkäksi.  Se on helakanpunainen selässä kulkevaa mustaa raitaa lukuun ottamatta.

## Alkuperä
Tulihaukkakala elää luonnossa Tyynenmeren länsiosassa.   

## Käyttäytyminen
Tulihaukkakaloja pidetään akvaariossa yksin tai pareittain.
 Ne viihtyvät oksaisten korallien (*Stylophora mordax*, *Pocillopora*) joukossa, ja tuntiessaan olonsa uhatuiksi, ne vetäytyvät korallin suojiin. Tulihaukkakala saattaa olla aggressiivinen pieniä kaloja kohtaan, ja syödä pienikokoisia selkärangattomia kuten rapuja.

## Vesiolot ja ravinto
Tulihaukkakala syö lihapitoista ruokaa sekä kuivattuna että pakastettuna.  Se on tarkka veden laadusta: veden pitää olla puhdasta, happipitoista ja jatkuvassa liikkeessä. 

## Lähteet

## Aiheesta muualla
*
Täplähaukkakala

**Täplähaukkakala** (*Cirrhitichthys aprinus *) on  haukkakaloihin kuuluva kala. 

## Koko ja ulkonäkö
Täplähaukkakala kasvaa noin 12&nbsp;cm pitkäksi.  Siinä on vaalealla pohjalla punaruskeita kuvioita. Silmän takana on soikea silmätäpläkuvio. Selkäevän ruotojen päässä on pienet tupsut. Sen erottaa sukulaislajistaan korallihaukkakalasta siitä, että täplähaukkakalan pyrstöevä on läpinäkyvä. 

## Alkuperä
Täplähaukkakala elää luonnossa Indopasifisella merialueella.   

## Käyttäytyminen
Täplähaukkakalaa voi pitää riutta-akvaariossa korallien kanssa, mutta pienet kalat ja katkaravut joutuvat helposti sen syömiksi. Luonnossa se viihtyy 5–40 metrin syvyydessä, ja levähtää usein sienieläinten päällä.

## Ravinto
Täplähaukkakala syö lihapitoista ruokaa sekä kuivattuna että pakastettuna.

## Lähteet

## Aiheesta muualla
*
Vigilante

**Vigilante** on rockyhtye Magnumin vuonna 1986 julkaistu kuudes studioalbumi.

## Kappaleet
Kaikki kappaleet on säveltänyt ja sanoittanut Tony Clarkin.

# "Lonely Night" – 3:48
# "Need A Lot Of Love" – 4:48
# "Sometime Love" – 4:20
# "Midnight (You Won't Be Sleeping)" – 4:01
# "Red On The Highway" – 4:14
# "Holy Rider" – 5:17
# "When The World Comes Down" – 5:20
# "Vigilante" – 6:40
# "Back Street Kid" – 5:01

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – kosketinsoittimet
*Mickey Barker – rummut

### Vierailevat muusikot
*Roger Taylor – taustalaulu kappaleessa "When The World Comes Down"
*Daniel Bourquin – saksofoni kappaleessa "Midnight (You Won't Be Sleeping)"
Klaffi

**Klaffi** (myös **klaffitaulu**, **synkroni** tai **tahdistuslauta**) on elokuvien filmituotannossa käytettävä merkinantolaite, joka helpottaa kuvan ja kuvauksessa tallennetun äänen synkronointia eli kohdistamista materiaalin jälkituotannossa. Kun kamera ja äänityslaite ovat käynnistyneet otoksen kuvauksen alussa, klaffilaite tuodaan kameran tarkennuskohtaan antamaan näkyvä ja kuuluva merkki, jonka perusteella otoksen kuva ja ääni kohdistetaan. Perinteinen klaffi on liitutaulusta ja saranoidulla palkilla varustettu väline. Otoksen alussa klaffipalkki kalautetaan alustaansa, jolloin syntyy sekä lyhyt ääni äänitallenteelle että tietty filmiruutu, jossa klaffipalkki koskettaa klaffitaulua. Klaffipalkki ja taulun yläreuna on maalattu mustavalkoraidallisiksi, mikä helpottaa oikean filmiruudun löytymistä materiaalista myöhemmässä synkronointivaiheessa. Klaffitauluun on edeltä käsin kirjoitettu liidulla tarvittavat tiedot, erityisesti kohtauksen, kuvan ja otoksen järjestysnumerot, jotka klaffinkäyttäjä, useimmiten 2. kamera-assistentti, myös kuuluttaa suullisesti äänimateriaalilla kuuluvaksi. Sen jälkeen klaffia kalautetaan, klaffi viedään kameran edestä pois ja näytelty toiminta voi alkaa ohjaajan antaessa siihen käskyn.

Nykyisin on olemassa myös elektronisia klaffimalleja, joissa kalautuksen sijaan taulussa on välähtävä merkkivalo, voimakas terävä merkkiääni sekä digitaalinen aikakoodinäyttö joko ilman tai perinteisellä saranoidulla palkilla.

Klaffitaulun käyttö on alkujaan syntynyt äänielokuvien filmikuvauksessa tarpeesta, jossa filmikameran lisäksi kuvaustilanteessa tallennettu ääni erillisellä ääninauhurilla on pitänyt saada tahdistettua keskenään kuvan kanssa elokuvaa leikattaessa. Klaffitaulun avulla elokuvan leikkaaja voi hyvin tarkasti ajoittaa filmikuvan ja ääninauhan keskenään samaan tahtiin. Lisäksi klaffitaulun filmikuvassa näkyvien tietojen perusteella leikkaaja voi varmistua ääninauhalta kuullen, että leikkauspöydällä ovat saman otoksen kuvafilmi ja ääninauha.

Klaffi lyödään yleensä otoksen alussa, mutta myös jälkiklaffi otoksen jälkeen on mahdollinen. Silloin klaffia pidetään lyödessä ylösalaisin. Tätä voidaan käyttää erityisen pitkissä yhtenäisissä otoksissa varmistukseksi leikkaajalle, että ääni ja kuva ovat pysyneet otoksen alusta loppuun saakka samassa tahdissa.

Videokuvaustuotannossa klaffitaulua käytetään samasta syystä kuin filmikuvauksissakin, jos kuvaustilanteen ääni tallennetaan erillisellä äänentallennuslaitteella tai otos kuvataan usealla videokameralla samanaikaisesti. Editoija tahdistaa erillisen videokuvan ja ääniraidan tai useamman kameran kuvan ja äänimateriaalin keskenään samalla tavalla kuin filmileikkauksessa.

## Taulu

Tauluun merkitään muun muassa seuraavat tärkeät asiat:

* Elokuvan nimi
* Kohtauksen numero
* Oton tai kuvan numero
* Monesko filmi/nauha kamerassa on
* Ohjaajan nimi
* Kuvaajan nimi
* Kuvauspäivämäärä
* INT/EXT
* DAY/NIGHT
* Tuotantonumeroita ja koodeja

## Aiheesta muualla

* Elokuvantaju: Klaffi
Ben Jipcho

**Benjamin Wabura ”Ben” Jipcho** (1. maaliskuuta 1943 Chepchabai, Kenian siirtomaa ja protektoraatti, Brittiläinen imperiumi – 24. heinäkuuta 2020 Eldoret) oli kenialainen estejuoksija, joka saavutti hopeaa 3&nbsp;000 metrin estejuoksussa Münchenin olympialaisissa 1972 maanmiehensä Kipchoge Keinon jälkeen ja ennen Suomen Tapio Kantasta. 

Jipcho voitti 5 000 metrin juoksun ja 3&nbsp;000 metrin estejuoksun Afrikan kisoissa Lagosissa 1973. Hänen esteaikansa 8.20,7 alitti maailmanennätyksen mutta sitä ei kuitenkaan hyväksytty viralliseksi maailmanennätykseksi. Jipcho voitti 5&nbsp;000 metriä ja 3&nbsp;000 metrin esteet myös vuoden 1974 kansainyhteisön kisoissa Christchurchissa Uudessa-Seelannissa. Hän paransi estejuoksun virallista maailmanennätystä kahdesti Helsingissä vuonna 1973: aika 8.19,8 syntyi 19. kesäkuuta ja 8.14,0 kahdeksan päivää myöhemmin. Méxicon olympialaisissa 1968 Jipcho sijoittui 1&nbsp;500 metrillä kymmenenneksi.

Jipcho kuoli eldoretilaisessa sairaalassa 77-vuotiaana 24. heinäkuuta 2020.

## Lähteet
* 
* 

### Viitteet

## Aiheesta muualla
*
Risto Nevala

**Risto Nevala** (s. 19. huhtikuuta 1949 Noormarkku) kruunattiin tangokuninkaaksi Seinäjoen tangomarkkinoilla vuonna 1989. 
Nevala muutti Ruotsiin vuonna 1966 ja takaisin Suomeen vuonna 1990.

## Diskografia
* ''Tangokuningatar ja kuningas'' (1989)
* *Rakkaudella* (1991)
* *Samettiruusuja* (1993)
* *Oi elämää* (1995)
* *Kultaiset vuodet* (1999)
* *Levoton tuuli* (2003)

## Lähteet

## Aiheesta muualla

*
The Eleventh Hour (Magnumin albumi)

**The Eleventh Hour** on rockyhtye Magnumin neljäs studioalbumi. Levy julkaistiin vuonna 1983 ja se saavutti Ison-Britannian albumilistalla sijan 38.

## Kappaleet
Kaikki kappaleet on säveltänyt ja sanoittanut Tony Clarkin.

# 
# 
# 
# 
# 
# 
# 
# 
# 
# 

Vuoden 2005 erikoisjulkaisun sisältämät kappaleet:

#
#
#
#
# 
#
#
#

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – kosketinsoittimet
*Kex Gorin – rummut

### Vierailevat muusikot
*Robin George – kitara (kappaleissa 15–18)

## Aiheesta muualla
* The Eleventh Hour: Expanded Edition – Sanctuary Recordsin albumia käsittelevä sivusto
M/S Stena Forecaster

**M/S Stena Forecaster** () on Stena RoRo Ab:n omistama ro-ro-rahtialus. Se on rakennettu vuonna 2003 Dalian Shipyard -nimisellä telakalla Dalianissa, Kiinassa. Kuollutta painoa aluksella on 12&nbsp;300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. *Stena Forecaster* on rekisteröity Ruotsin lipun alle ja sen kotisatama on Göteborg. Nykyisin Stena Forecasterilla liikennöi Transfennica. 

Stena Forecasterin sisaraluksia ovat M/S Stena Forerunner ja M/S Stena Foreteller.

## Käyttöhistoria

24. huhtikuuta 2003 alus luovutettiin Stena Dragon Ltd:n omistukseen, joka rekisteröi aluksen Bermudan lipun alle. Kotisatamaksi tuli Hamilton. 29. huhtikuuta Stena RoRo osti aluksen. Kesäkuun aikana Transfennica vuokrasi laivan ja alkoi liikennöidä sillä linjalla Hanko–Lyypekki. Kesäkuussa alus sai jälleen uuden omistajan, kun Stena North Sea Ltd. hankki sen omistukseensa. Uusi omistaja rekisteröi laivan Yhdistyneen kuningaskunnan lipun alle. Kotisatamaksi tuli maan pääkaupunki Lontoo. 17. kesäkuuta alus sai *Stena Forecaster* -nimensä, kun alus kastettiin Helsingissä. 

25. marraskuuta Stena RoRo hankki jälleen Stena Forecasterin itselleen. Joulukuun alussa laiva rekisteröitiin Ruotsin alusrekisteriin. Joulukuussa 2004 Stena Forecaster oli muutaman päivän ajan telakalla Göteborgissa, jonka jälkeen palasi takaisin Hangon ja Lyypekin väliseen liikenteeseen.

## Lähteet

## Aiheesta muualla
*Fakta om Fartyg – M/S Stena Forecaster